

ZAPISNIK

29. sjednice Vijeća Mjesnog odbora „Knez Mislav“ održane dana 26. listopada 2023., s početkom u 16:30 sati u prostorijama Mjesnog odbora „Hrvatski narodni vladari“, Trg hrvatskih velikana 2/1

NAZOČNI ČLANOVI VIJEĆA: Iva Janeš, Andrea Nöthig Šarić, Kristina Vačevski


Predsjednica Vijeća Mjesnog odbora „Knez Mislav“ Andrea Nöthig Šarić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. 
Zapisnik 28. sjednice Vijeća Mjesnog odbora „Knez Mislav“ održane dana 20. rujna 2023., jednoglasno je prihvaćen.

Vijeće Mjesnog odbora „Knez Mislav“ donosi sljedeći:


DNEVNI RED:

[bookmark: _Hlk115087749]     1.   Plan potreba za aktivnostima, programima i projektima unapređenja kvalitete života 
           građana, donošenje zaključka
     2.  Prijedlog odluke o donošenju Urbanističkog plana uređenja Vlaška – Šubićeva – 
          Martićeva – Derenčinova, mišljenje, daje se
     3. Nacrt prijedloga Odluke o izradi izmjena i dopuna Prostornog plana Grada Zagreba,
         mišljenje, daje se
     4.  Nacrt prijedloga Odluke o financiranju mjesne samouprave, mišljenje, daje se 
     5.  Prijedlog za rješenje kućica za ptice           
 6.  Pitanja i prijedlozi 

AD 1. Plan potreba za aktivnostima, programima i projektima unapređenja kvalitete života građana, donošenje zaključka
Putem Gradskog ureda za mjesnu samoupravu dostavljen nam je Plan potreba za aktivnostima, programima i projektima unapređenja kvalitete života građana.
U raspravi članice vijeće predlažu slijedeće akcije za poboljšanje unapređenje kvalitete života građana.
a) vježbanje seniora na otvorenom – Gimnazije u KrIžanićevoj ulici
b) edukacija  djece i  odraslih u suradnji s Dumovcem – skloništem za nezbrinute životinje Grada Zagreba 
c) edukacija vrtićke djece te učenika srednjih škola o razdvajanju otpada
d) akcija mjerenja tlaka, šećera i dr. u suradnji s Domom Zdravlja
e) organizirana akcija ćišćenja odnosno sakupljanja smeća


Vijeće nakon rasprave predlaže da se u proračunu osigura maksimalni iznos za poboljšanje kvalitete života građana.
Nakon rasprave Vijeće MO „Knez Mislav“ donosi sljedeći

                                                       Z A K L J U Č A K

 o Planu potreba za aktivnostima, programima i projektima unapređenja kvalitete života građana 

	
I    Vijeće Mjesnog odbor „Knez Mislav“ donosi Plan potreba za aktivnostima, programima i 
      projektima unapređenja kvalitete života građana.

II.  Vijeće Mjesnog odbora „ Knez Mislav“ predlaže da iz Proračuna Grada Zagreba za 2024.
      osigura iznos od 3.000,00 EUR za provođenje Plana potreba za aktivnostima, programima     
      i projektima unapređenja kvalitete života građana.

III.  Ovaj se zaključak dostavlja Gradskom uredu za mjesnu samoupravu, promet, civilnu 
       zaštitu i sigurnost na daljnje postupanje.



[bookmark: _Hlk101372035]AD 2. . Prijedlog odluke o donošenju Urbanističkog plana uređenja Vlaška – Šubićeva – 
         Martićeva – Derenčinova, mišljenje, daje se

          Putem Gradskog ureda za mjesnu samoupravu dostavljen nam je Prijedlog odluke o donošenju Urbanističkog plana uređenja Vlaška – Šubićeva – Martićeva – Derenčinova

          Nakon rasprave Vijeće MO „Knez Mislav“ donosi sljedeći:


Z A K L J U Č A K

               o prijedlogu Odluke o donošenju Urbanističkog plana uređenja Vlaška –
                                        Šubićeva  - Martićeva - Derenčinova


1. Vijeće Mjesnog odbora „Knez Mislav“ daje pozitivno mišljenje o prijedlogu Odluke o donošenju Urbanističkog plana uređenja  Vlaška – Šubićeva – Martićeva – Derenčinova.

2. Ovaj se zaključak dostavlja Vijeću Gradske četvrti Donji grad.


AD 3. Nacrt prijedloga Odluke o izradi izmjena i dopuna Prostornog plana Grada Zagreba, mišljenje, daje se

       Putem Gradskog ureda za mjesnu samoupravu dostavljen nam je Nacrt prijedloga Odluke o izradi izmjena i dopuna Prostornog plana Grada Zagreba
     Nakon rasprave Vijeće MO „Knez Mislav“ donosi sljedeći:
   

Z A K L J U Č A K

o Nacrtu prijedloga Odluke o izradi izmjena i dopuna Prostornog plana Grada Zagreba


1. Vijeće Mjesnog odbora „Knez Mislav“ daje pozitivno mišljenje o Nacrtu prijedloga 
 Odluke o izradi izmjena i dopuna Prostornog plana Grada Zagreba.

2. Ovaj se zaključak dostavlja Vijeću Gradske četvrti Donji grad.


AD 4. Nacrt prijedloga Odluke o financiranju mjesne samouprave, mišljenje, daje se 

      Putem Gradskog ureda za mjesnu samoupravu dostavljen nam je Nacrt prijedloga Odluke o financiranju mjesne samouprave.
     Nakon rasprave Vijeće MO „Knez Mislav“ donosi sljedeći:


Z A K L J U Č A K

                  o Nacrtu prijedloga Odluke o financiranju mjesne samouprave


1. Vijeće Mjesnog odbora „Knez Mislav“ daje pozitivno mišljenje o Nacrtu prijedloga Odluke o financiranju mjesne samouprave.

2. Ovaj se zaključak dostavlja Vijeću Gradske četvrti Donji grad.



AD 5. Prijedlog za rješenje kućica za ptice    

         Članice vijeća su već kroz nekoliko sjednica raspravljale i pokretale inicijativu o ekološkom osvještavanju i suživotu sa životinjama u kvartu te su jedna od tema bile i ptice. Prošle zime imali smo uginuća velikog broja ptica zbog velike hladnoće i nedostatka zaklona te adekvatne hrane.
       Gđa. Janeš stupila je u kontakt s profesoricom na Veterinarskom fakultetu koja je voljna doći i sa svojim studentima i održati edukaciju kako postaviti hranilice i kućice za ptičice.
      Članice vijeća također su mišljenja da bi trebalo postaviti edukativni plakat koja vrsta hrane se može ponuditi pticama. Jedan od problema je i nedostatak pojilišta za sve gradske životinje.

       Nakon rasprave Vijeće donosi sljedeći;
      
 

                                                       Z A K L J U Č A K
o potrebi postavljanja hranilica i kućica za ptice
I.  Vijeće Mjesnog odbora „ Knez Mislav“ donosi zaključak kojim traži postavljanje hranilica  
       i kućica za ptice, zbog uginuća velikog broja ptica prošle zime zbog nedostatka zaklona za 
      ptice i nedostatka adekvatne hrane
.
II.  Vijeće Mjesnog odbora „Knez Mislav“ predlaže da se naprave legalna hranilišta koja radi 
        Udruga Biom, s kojom bi trebalo dogovoriti detalje o kupnji, odnosno donaciji.

III.  Ovaj se zaključak dostavlja Vijeću Gradske četvrti Donji grad i Gradskom uredu za   
        mjesnu samoupravu, promet, civilnu zaštitu i sigurnost na daljnje postupanje.

   
AD 6. Pitanja i prijedlozi 

       Pod ovom točkom članice Vijeća raspravljale su o problemima na području Mjesnog odbora o kojima su već podnosile inicijative, odnosno donosile Zaključke a još uvijek nisu dobile
odgovore, odnosno problemi nisu rješeni.

      Članice Vijeća ponovno šalju slijedeće upite vezano uz;

1. Sanacija stepeništa u gimnaziji u Križanićevoj -  moli se intervencija Gradskog ureda za mjesnu samoupravu, promet, civilnu zaštitu i sigurnost. Kontakt osoba u uredu za obrazovanje je Vanda Ritz.
2. Sanacija ili postavljanje novog dijela metalne ograde – DV Vedri dani, ulica Kneza Borne 11.
3. Postavljanje stupića u ulici Kneza Mislava kod kbr. 13, obzirom da žute horizontalne trake ne sprečavaju nepropisno parkiranje (slika u prilogu).
4. Traži se informacija što je poduzeto s taxi stajalištima u Ulici kneza Borne (preko puta hotela Sheraton) te vraćanju jednosmjernog prometa u Trpimirovoj ulici.
5. Taži se informacija dali je od strane Gradskog ureda za mjesnu samoupravu, promet, civilnu zaštitu i sigurnost pokrenut postupak za rješavanje i traženje Gradskog prostora na području Mjesnog odbora „Knez Mislav“ koji bi bio novo sjedište Mjesnog odbora.

Sjednica je završila u 19.00 sati.
Zapisnik sastavila: Andrea Nothig Šarić
KLASA: 024-08/23-003/2066
URBROJ: 251-13-11-1/006-23-02
Zagreb, 26. listopada 2023.
                                                                                          

	         PREDSJEDNICA MJESNOG ODBORA
                       „KNEZ MISLAV“

